1999/265/EY: Komission päätös, tehty 26 päivänä maaliskuuta 1999, luvan antamisesta jäsenvaltioille sallia tilapäisesti tiettyjen sellaisten lajien siementen pitäminen kaupan, jotka eivät täytä neuvoston direktiivin 66/401/ETY tai 66/402/ETY vaatimuksia (tiedoksiannettu numerolla K(1999) 794)



Virallinen lehti nro L 104 , 21/04/1999 s. 0026 - 0028



KOMISSION PÄÄTÖS, tehty 26 päivänä maaliskuuta 1999, luvan antamisesta jäsenvaltioille sallia tilapäisesti tiettyjen sellaisten lajien siementen pitäminen kaupan, jotka eivät täytä neuvoston direktiivin 66/401/ETY tai 66/402/ETY vaatimuksia (tiedoksiannettu numerolla K(1999) 794) (1999/265/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 98/96/EY(2), ja erityisesti sen 17 artiklan, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY(3), sellaisena kuin se on viimeksi muutettuna direktiivillä 99/8/EY(4), ja erityisesti sen 17 artiklan, ottaa huomioon Suomen, Ruotsin ja Yhdistyneen kuningaskunnan esittämät pyynnöt, sekä katsoo, että 1) viljakasvien kevätlajikkeiden siemeniä, jotka täyttävät mainittujen direktiivien vaatimukset itävyyden osalta, ja Suomessa varmennettuja edellä mainituissa jäsenvaltioissa ei ole saatavilla niiden tarpeisiin nähden riittävästi rehukasvien tai viljakasvien siemeniä, jotka täyttävät myös ne vaatimukset, jotka liittyvät perussiemenen myöhempien sukupolvien enimmäislukumäärään, 2) tätä kysyntää ei ole mahdollista kattaa tyydyttävästi muista jäsenvaltioista tai kolmansista maista tuotavilla siemenillä, jotka täyttävät kaikki mainituissa direktiiveissä säädetyt vaatimukset, 3) Suomelle, Ruotsille ja Yhdistyneelle kuningaskunnalle olisi sen vuoksi annettava lupa sallia rehukasvien tai viljakasvien kevätlajikkeiden väljemmät vaatimukset täyttävien siementen kaupan pitäminen 30 päivään kesäkuuta 1999 asti, 4) lisäksi muille jäsenvaltioille, jotka pystyvät toimittamaan Suomelle, Ruotsille tai Yhdistyneelle kuningaskunnalle siemeniä, jotka eivät täytä kyseisten direktiivien vaatimuksia, olisi annettava lupa sallia tällaisten siementen kaupan pitäminen, ja 5) tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Suomelle annetaan lupa sallia tämän päätöksen liitteessä mainittujen lajien osalta ja samassa liitteessä vahvistetuin edellytyksin rehukasvien tai viljakasvien kevätlajikkeiden siementen, jotka eivät täytä direktiivissä 66/401/ETY tai 66/402/ETY vahvistettuja vähimmäisvaatimuksia itävyyden osalta, tai viljakasvien osalta myös vaatimuksia, jotka liittyvät perussiementen myöhempien sukupolvien enimmäislukumäärään, kaupan pitäminen alueellaan 30 päivään kesäkuuta 1999 asti, jos seuraavat vaatimukset, silloin kun niitä sovelletaan, täyttyvät: a) itävyys on vähintään tämän päätöksen liitteessä säädetty itävyys, b) perussiementen myöhempien sukupolvien enimmäislukumäärä ei ylitä tämän päätöksen liitteessä vahvistettua lukumäärää, c) virallisessa etiketissä ilmoitetaan - a alakohtaa sovellettaessa virallisesta siemenkokeesta laaditussa selosteessa ilmoitettu itävyys - b alakohtaa sovellettaessa perussiemenen myöhempien sukupolvien tosiasiallinen lukumäärä. 2 artikla Ruotsille annetaan lupa sallia tämän päätöksen liitteessä mainittujen lajien osalta ja samassa liitteessä vahvistetuin edellytyksin rehukasvien tai viljakasvien kevätlajikkeiden siementen, jotka eivät täytä direktiivissä 66/401/ETY tai 66/402/ETY vahvistettuja vähimmäisvaatimuksia itävyyden osalta, kaupan pitäminen alueellaan 30 päivään kesäkuuta 1999 asti, jos seuraavat vaatimukset täyttyvät: a) itävyys on vähintään tämän päätöksen liitteessä säädetty itävyys, b) virallisessa etiketissä ilmoitetaan virallisesta siemenkokeesta laaditussa selosteessa ilmoitettu itävyys. 3 artikla Yhdistyneelle kuningaskunnalle annetaan lupa sallia tämän päätöksen liitteessä mainittujen lajien osalta ja samassa liitteessä vahvistetuin edellytyksin viljakasvien kevätlajikkeiden siementen, jotka eivät täytä direktiivissä 66/402/ETY vahvistettuja vähimmäisvaatimuksia itävyyden osalta, kaupan pitäminen alueellaan 30 päivään kesäkuuta 1999 asti, jos seuraavat vaatimukset täyttyvät: a) itävyys on vähintään tämän päätöksen liitteessä säädetty itävyys, b) virallisessa etiketissä ilmoitetaan virallisesta siemenkokeesta laaditussa selosteessa ilmoitettu itävyys. 4 artikla 1. Myös muille kuin hakemuksen tehneille jäsenvaltioille annetaan lupa sallia 1-3 artiklan ehtojen mukaisesti ja hakemuksen tehneiden jäsenvaltioiden esittämiin tarkoituksiin sellaisten siementen kaupan pitäminen alueillaan, joiden kaupan pitäminen on tämän päätöksen mukaisesti luvallista. 2. Asianomaisten jäsenvaltioiden on annettava toisilleen 1 kohdan soveltamiseksi tarvittava hallinnollinen apu. Ennen kuin lupa voidaan myöntää, muiden jäsenvaltioiden on ilmoitettava hakijajäsenvaltioille aikomuksestaan sallia tällaisten siementen kaupan pitäminen. Hakijajäsenvaltio voi vastustaa luvan myöntämistä vain, jos koko tässä päätöksessä myönnetty määrä on jo jaettu. 5 artikla Jäsenvaltioiden on ilmoitettava viipymättä komissiolle ja muille jäsenvaltioille alueellaan tämän päätöksen mukaisesti merkittyjen ja kaupan pidettyjen siementen määrät. 6 artikla Tämä päätös on osoitettu kaikille jäsenvaltioille. Tehty Brysselissä 26 päivänä maaliskuuta 1999. Komission puolesta Karel VAN MIERT Komission jäsen (1) EYVL 125, 11.7.1966, s. 2298/66. (2) EYVL L 25, 1.2.1999, s. 27. (3) EYVL 125, 11.7.1966, s. 2309/66. (4) EYVL L 50, 26.2.1999, s. 26. LIITE >TAULUKON PAIKKA>